นวกิจประกันภัย พร้อมจ่ายสินไหมช่วยเหยื่อจลาจล
นวกิจประกันภัย ประเมินลูกค้าที่ได้รับความเสียหายจากเหตุการณ์ไม่สงบ 39 ล้านบาท
22 มิ.ย. 2553

นวกิจประกันภัย ประเมินลูกค้าที่ได้รับความเสียหายจากเหตุการณ์ไม่สงบ 39 ล้านบาท
นายนิพล ตั้งจีรวงษ์ ประธานกรรมการบริหาร บริษัท นวกิจประกันภัย เปิดเผยว่า จากกรณีการรับประกันภัยที่ได้รับความเสียหายจากเหตุการณ์ความไม่สงบในเดือนพฤษภาคม 2553 บริษัทได้ทำการสํารวจความเสียหายจํานวนกรมธรรม์ 20 ฉบับที่ผู้เอาประกันภัยได้ทําประกันภัยทรัพย์สินกับบริษัท พบว่า มีความเสียหายเบื้องต้น เป็นเงินประมาณ 39 ล้านบาท ซึ่งเกือบทั้งหมดเป็นกรมธรรม์พื้นฐานที่ยกเว้นความคุ้มครองภัยก่อการร้ายในจํานวนนี้มีเพียง 1กรมธรรม์ที่ได้ทำประกันภัยก่อการร้าย โดยเกิดความเสียหายเป็นจำนวนเงิน 8 แสนบาท
อย่างไรก็ตาม เพื่อเป็นการให้ความร่วมมือกับภาครัฐในการช่วยเยียวยาและบรรเทาความเดือดร้อนให้แก่ผู้เอาประกันภัยรายย่อยบริษัทอยู่ระหว่างการพิจารณาให้ความช่วยเหลือแก่ผู้เอาประกันภัยรายย่อยที่ได้รับความเสียหายตามสมควร ในระดับที่ไม่ส่งผลกระทบต่อฐานะการเงินและการดำเนินธุรกิจ ซึ่งต้องคำนึงถึงผลประโยชน์ของผู้มีส่วนได้เสีย โดยเฉพาะผู้ถือหุ้นของบริษัท